
Kalaallit Nunaanniit avammut annissassatut aalajangigaasut, inuussutissanik nioqqutissanut attuumasartut materiale-t pillugit Kalaallit Nunaannut nalunaarut
[bookmark: _Hlk122000855]Inuussutissanik nioqqutissat il.il. pillugit inatsimmik Kalaallit Nunaannut atuutilersitsineq pillugu peqqussummi nr. 523, 8. juni 2004-meersumi § 27, imm. 2, § 58 aamma § 69, imm. 3, oqaaseqatigiit siulliit malillugit, tulliuttut aalajangersarneqarput:  

Nalunaarutip atuuffii
§ 1. Materiale-nut aamma pequtinut (tulliuttuni ‘inuussutissanik nioqqutissanut attuumasartunik materiale-nik’ taagorneqartunut) tulliuttuni naammassisatut pissuseqarlutik 
1) siunertarisaaffitsik naapertorlugu inuussutissanik nioqqutissanut attuumanissamut aalajangigaasunut, 
2) siunertarisaaffitsik naapertorlugu inuussutissanik nioqqutissanut attuumareersunut, imaluunniit 
3) imaluunniit atuinermik pissutsini nalinginnaasuni imaluunniit naatsorsoruminaatsuni inuussutissanik nioqqutissanut sananeqaatimik ilaannik tuniluutsitsisinnaanerat naleqquttumik naatsorsuutigineqarsinnaasunut,
nalunaarut atuuppoq.

Imm. 2. Nalunaarut tulliuttunut 
1) pisoqqatut tunniunneqartartunut, inuussutissanik nioqqutissanut attuumasartunut materiale-nut, 
2) qalliutitut- aamma matusissutitut materiale-nut, soorlu assersuutigalugu inuussutissanik nioqqutissat ilaattut neqinut uutanut qalliutitut materiale-nut, tassungalu ilaatillugit nerineqarsinnaasunut,
3) pisortat imaluunniit namminersortut imermik pilersuiveqarfiini ataavartussatut ikkussuutanut 
atuutinngilaq.

Imm. 3. Suliffeqarfinnut, taamaallaat Kalaallit Nunaata iluani nioqqutiginissaannut aalajangikkanik inuussutissanik nioqqutissanik tunisassiortunut imaluunniit suliffeqarfiit, uumasuneersuunngitsunik inuussutissanik nioqqutissanik tunisassiortunut nalunaarut atuutinngilaq. 

Isumasiuutit
§ 2. Nalunaarummi matumani isumasiuutit tulliuttut atuupput:
1) Sanaartuinermi ileqqut pitsaasut: Inuit peqqissusaannik ulorianartorsiortitsinngitsumik imaluunniit inuussutissanik nioqqutissiat katitigaanerannik akuerineqarsinnaanngitsumik allannguummik imaluunniit inunnit malugisaatitigut malugineqarsinnaanerinik annikillisitsinngitsumik nassataqartinnagu maleruagassanut atuuttunut aammalu atuinissamut siunertaasumut attuumassutilimmut pitsaassutsinut naligitinneqartunut naapertuunnerat qulakkeerniarlugu, inuussutissanik nioqqutissanut attuumasartut materiale-t, ingerlaavartumik sanaartorneqarnerini aamma nakkutigineqarnerinik qulakkeerisut pitsaassutsimik qulakkeerisarnerup ilai. 

2) Pilerisaarusiorneq: Tuniniarnissaannik, ilaatillugit akissarsiaqaatigalugu imaluunniit akissarsiaqaatiginagu tuniniarnissaannut neqerooruteqarnermi imaluunniit allatut tunniunnissaannut kiisalu pisisitsinermi, nassiussuinermi aamma allatut tunniussinermi immini pisartumik siunertaqarluni materiale-nik aamma pequtinik tigumminninneq. 
3) Suliffeqarfik: Sanaartornermik, ingerlasinnaanngortitsinermik imaluunniit nassiussuussinermik sumilluunniit ilaqartumik iluanaaruteqarnissaq siunertaralugu imaluunniit siunertarinagu sumilluunniit suliamik ingerlataqartoq, sunaluunniit pisortat imaluunniit namminersortut ingerlataat.
4) Suliffeqarfimmi pisortaq: Suliffeqarfimmi, siulersukkaminni nalunaarummi matumani aalajangersakkat malinneqarnissaannut akisussaasuusut, taanna imaluunniit taakkua pisortat imaluunniit inatsisitigut akisussaasut. 
5) Aggerfissiorneqarsinnaaneq: Sanaartornikkut-, atorsinnaalersitsiortornikkut- aamma nassiussuinertigut inuussutissanik nioqqutissanut attuumasartunik materiale-nik aggerfissiuinissamut malinnaaffiginninnissamullu periarfissaq. 

Piumasaqaatit nalinginnaasut
[bookmark: _Hlk120711024]§ 3. Inuussutissanik nioqqutissanut attuumasartut materiale-t sanaartuinermi ileqqut pitsaasut naapertorlugit sanaartorneqarsimappata taamaallaat pilerisaarutigineqarsinnaapput, taamaalilluni atuinermi pissutsit nalinginnaasut imaluunniit naatsorsoruminaatsut iluanni inuussutissanik nioqqutissanut sananeqaatiminnik ima annertussusilinnik, 
1) inuit peqqissusaannut ulorianartorsiortitsisumik, 
2) inuussutissanik nioqqutissap sananeqaataanik akuerineqarsinnaanngitsumik allannguisumik, imaluunniit 
3) inuussutissanik nioqqutissap mamassusersiorneqarsinnaaneranik annikillisitsisumik tuniluussinatik.

Aggerfissiorneqarsinnaaneq
§ 4. Nakkutilliineq, tunisassianik amigartunik utertitsisinnaaneq, atuisunut paasissutissiisarneq aamma akisussaatitsinissaq oqilisarniarlugu inuussutissanik nioqqutissanut attuumasartut materiale-t, suliarineqarfiini tamani aggerfissiorneqarsinnaanerat, suliffeqarfimmi siulersuisut qulakkiissavaat.
Imm. 2. Atortorissaarutitigut ingerlatsisinnaaneq eqqarsaatigilluarlugu, suliffeqarfinniit sorlerniit inuussutissanik nioqqutissanut attuumasartut materiale-t pissarsiarineqarsimanerinik paasisinnaalersitsisunik aaqqissuussinernik aammalu suleriaatsinik suliffeqarfimmi siulersuisut atuutilersitsissapput. Taakkua noqqaassuteqarnerisigut paasissutissat tamakku oqartussaasunut pissarsiarineqarsinnaatissavaat.
Imm. 3. Inuussutissanik nioqqutissanut attuumasartut materiale-t pilerisaarutigineqartut, meqqilersuinertigut imaluunniit attuumassutilimmik allakkiamik uppernarsaasiamik imaluunniit paasissutissiissummik aggerfissiorsinnaalersitsisoq aaqqissuussaq siunertamut naapertuuttoq atorlugu suussusersineqarsinnaasariaqarput. 
Meqqilersuineq il.il.
§ 5. Inuussutissanik nioqqutissanut attuumasartunik materiale-nik pilerisaarinerit kiisalu meqqilersuinerit aamma saqqummiussinerit, atuisunik paatsoortitsiniutaassanngillat. 
 
Imm. 2. Inuussutissanik nioqqutissanut attuumasartut materiale-t, pilerisaarutigineqarnerini suli nerisassanut attuussimanngitsut, tulliuttunik ilaqartinneqartassapput
1) »nerisassanut attuumasussatut sanaat« allanneqassaaq imaluunniit atuuffissaa soorlu kaffemaskine-mi, vin-imut puujaasami imaluunniit suppamut alussaammi imaluunniit taanna ilanngussaq 1-imi allassimasoq ilisarnaat immikkut allanneqassalluni,
2) inuussutissanik nioqqutissanut attuumasartut materiale-t isumannaatsumik aamma eqqortumik atorneqarsinnaanissaannut pisariaqassappat immikkut ittut innersuussutit malittariaqartut,
3) ateq imaluunniit suliffeqarfiup aqqa aammalu tamatigut pilerisaarusiornermut akisussaasutut nioqqutilimmut najugaq imaluunniit malittarisassiatigut angerlarsimaffik, aamma
4) naleqquttumik meqqilersuineq imaluunniit suussusersissut, taamaalillutik pineqartut inuussutissanik nioqqutissanut attuumasartut materiale-t, § 4 naapertorlugu aggerfissineqarsinnaaqqullugit.
Imm. 3. Taamaattoq paasissutissat tamakku, imm. 2, nr. 1-imi allassimasut, pequtinut pissusertik pissutigalugu erseqqissumik inuussutissanik nioqqutissanut attuumanissaannut aalajangigaasunut pinngitsuugassaanngillat.
Imm. 4. Imm. 2-mi piumasaqaataasut paasissutissat, takoriaannaassapput atuaruminartuullutillu aammalu piiarneqarsinnaassanatik.
Imm. 5. Imm. 2-mi piumasaqaataasut paasissutissat, tulliuttuni 
1) uppernarsaatitut allakkiani ilagitinneqartuni,
2) allagartartaanni imaluunniit puuani, imaluunniit
3) inuussutissanik nioqqutissanut attuumassuni materiale-ni immini 
takuneqarsinnaassapput.

Naapertuutuunerinut uppernarsaat il.il. 
§ 6. Inuussutissanik nioqqutissanut attuumasartut materiale-t suussusersineqarnissaannut piuminarsaasumik aammalu maleruagassanik atuuttunik malinninnermut allakkiatut uppernarsaataasumik, Inuussutissanik nioqqutissanut attuumasartut materiale-t, Kalaallit Nunaannut eqqunnerini aamma pilerisaarusiarinerini, atuutilersitaassutaani naapertuuttuunerinut uppernarsaammik ilaqartinneqartinneqartassapput. Taamaalilluni naapertuuttuunerinut uppernarsaammik, ilanngussaq 2-mi aalajangersagaasunik piumasaqaatinik naammassinnittoqassaaq, taamaattoq imm. 2 takujuk.
Imm. 2. Den Europæiske Union (EU)-mi nunaniit, inuussutissanik nioqqutissanut attuumasartut materiale-nik eqqussuinermi, EU-mi inatsisini piumasaqaatinik attuumassutilinnik naammassinnittumik, naapertuuttuunerinut uppernarsaammik nassiusseqataatitsisoqarsimappat, naapertuuttuunerinut uppernarsaammut piumasaqaatit naammassineqarsimassapput.   
Imm. 3. Tunisassiortup imaluunniit eqqussuisup nittartagaani naapertuuttuunerinut uppernarsaasiaqarpat, tunitsiviusussallu tullinnguuttut tamatuminnga ilisimatinneqarsimappata, imm. 1-imi aamma 2-mi piumasaqaat, naammassineqartutut isigineqartarpoq.


Unioqqutitsinernut pineqaatissiissutit
§ 7. § 3, § 4, § 5, § 6, imm. 1-imik unioqqutitsisoq, pineqaatissiissutit annertunerusut inatsisinit allanit piumasaqaatigineqanngippata, akiliisitsinermik pineqaatissinneqassaaq.
Imm. 2. Kalaallit Nunaannut pinerluttulerinermik inatsimmi kapitali 5-imi maleruagassat malillugit Ingerlatseqatigiiffiit il.il. (inatsisitigut akisussaasuusut),  pinerluttulerinermik eqqartuussummut akisussaatinneqarsinnaapput. 

Atuutilersitsineq il.il.
§ 8. Ulloq xx 2026 nalunaarut atuutilersinneqassaaq.
Imm. 2. Tamatumunnga peqatigitillugu, inuussutissanik nioqqutissanut attuumasartut materiale-t pillugit Kalaallit Nunaannut nalunaarut nr. 1164, 26. september 2013-imeersoq atorunnaarsinneqarpoq.



Bilag 1

Ilanngussaq 2
§ 6, imm. 1-i naapertorlugu naapertuutissusermut nalunaarusiaq
§ 6, imm. 1 naapertorlugu naapertuutissusermut nalunaarusiaq allakkiaasoq, tulliuttunik paasissutissanik imaqassaaq:
a) Naapertuutissusermut nalunaarusiamik atuutilersitsisup, inuussutissanik nioqqutissanut attuumasartunut materiale-nut suliffeqarfiup taaguutaa aamma najugaa.
b) Materiale-p imaluunniit pequttap suussusaa.
c) Nalunaarusiamut ulluliussaq.
d) Inuussutissanik nioqqutissanut attuumasartup materiale-p § 3 naapertorlugu, sananeqarsimaneranut allakkiatut uppernarsaat.
e) Materiale-p imaluunniit pequtip nalunaarummi matumani piumasaqaatinik attuumassutilinnik naammassinninneranik uppernarsaat.
f) Attuumassuteqarpat, materiale-mik imaluunniit peqummik atuinissamut nalunaarsuutit, assersuutigalugu:
1) Inuussutissaq(t) sorleq(-iit) taassuma attuumasassaatut aalajangigaasoq.
2) Inuussutissamik nioqqutissamut attuumanermi passussinermi aamma toqqorsimatitsinermi piffissaq atugaq aamma kissassuseq.

